Reykjavík 05.08.2026
Umsögn um:
Drög að frumvarpi til laga um Stafræna heilsu.
Heilbrigðisráðuneytið kynnir til umsagnar drög að frumvarpi um Stafræna heilsu.
Undirritaður gerir eftirfarandi umsögn eða óskalista um að ofan talið innihaldi eftirfarandi:
1. Til verði skrá um taugasjúkdóma sem nýtast rannsakendum til rannsókna á nýjum lyfjum eða meðferðum sem eykur bjartsýni og jákvæðni fólks sem haldið er þessari tegund sjúkdóma.
2. Virkjuð verði svokölluð LÍFSVILJASKRÁ. Þar kemur fram hvenær og hvernig skuli hætta allri meðferð á viðkomandi. Ég hef fyllt út mína og þar kemur fram í stuttu máli: „Þegar Gaui getur ekki lengur rifið kjaft við fólk í kringum sig, með þeirri tækni sem til er þá, skal allri meðferð hætt.“ Þetta er fyrst og fremst til að taka þennan bikar frá mínum nánustu, konu og dætrum.
3. Fjar lækningar verði skráðar eins og annað í sjúkraskrár.

Með von um að vel takist til.
Guðjón Sigurðsson
Formaður MND á Íslandi
